Document ID: 31994R2677

KOMISSION ASETUS (EY) N:o 2677/94,
annettu 3 päivänä marraskuuta 1994,
yhteisön ja Puolan, Unkarin ja entisen T Osekin ja Slovakian liittotasavallan välisissä väliaikaisissa sopimuksissa määrätyn järjestelmän yksityiskohtaisista soveltamissäännöistä siipikarjanliha- ja muna-alalla annetun asetuksen (ETY) N:o 2699/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan yhteisöjen ja niiden jäsenvaltioiden sekä Unkarin tasavallan assosioinnista tehdyn Eurooppa-sopimuksen soveltamista koskevista eräistä yksityiskohtaisista säännöistä 13 päivänä joulukuuta 1993 annetun neuvoston asetuksen (EY) N:o 3491/93(1) ja erityisesti sen 1 artiklan,
sekä katsoo, että
Euroopan yhteisöjen ja niiden jäsenvaltioiden sekä Unkarin tasavallan assosioinnista tehty Eurooppa-sopimus(2) allekirjoitettiin Brysselissä 16 päivänä joulukuuta 1991,
Euroopan yhteisön ja Unkarin tasavallan kirjeenvaihtona tehdyn ja 26 päivänä lokakuuta 1994 allekirjoitetun sopimuksen seurauksena Eurooppa-sopimuksen liitteitä VIIIa, IXb ja Xb on muutettu 1 päivästä marraskuuta 1994; tämä vuoksi on tarpeen muuttaa komission asetuksen (ETY) N:o 2699/93(3), sellaisena kuin se on muutettuna asetuksella (EY) N:o 3549/93(4), liitteessä I olevaa A osaa ja annettava siirtymäsäännöksiä tuonnista niiden tuotteiden osalta, joita nämä muutokset koskevat,
tuontitodistukset käytettävissä oleville määrille 1 päivän heinäkuuta ja 31 päivän joulukuuta 1994 väliseksi ajaksi on jo annettu asetuksen (ETY) N:o 2699/93 nojalla; sen varmistamiseksi, että uusiin säännöksiin siirtyminen sujuu tasapainoisesti ja erityisesti että kyseisiin todistuksiin sisältyvät, 1 päivästä marraskuuta 1994 alkaen tuodut määrät pääsevät osalliseksi tuontimaksun alennuksen korotuksesta 60 prosenttiin olisi säädettävä liikaa maksettujen määrien palauttamisesta, ja
tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2699/93 seuraavasti.
1) Lisätään 2 artiklan 1 kohtaan seuraava virke:
"Liitteessä I määrätyt määrät 1 päivän ja tammikuuta ja 30 päivän kesäkuuta 1994 väliseksi ajaksi ryhmien 4 ja 7 osalta jaetaan kuitenkin yhtä suuriin osiin kullekin tämän jakson kahdelle vuosineljännekselle."
2) Korvataan liitteessä I oleva A osa tämän asetuksen liitteessä I olevalla A osalla.
2 artikla
Liitteessä I tarkoitettuihin ryhmiin 1 ja 2 kuuluvien ja 1 päivän marraskuuta 1994 jälkeen asetuksen (ETY) N:o 2699/93 2 artiklan mukaisesti annetuilla tuontitodistuksilla ja 50 prosenttia alennetulla tuontimaksulla tuotujen tuotteiden osalta kyseisille toimijoille on palautettava liikaa maksetut määrät.
3 artikla
Vuosineljännekseksi 1 päivästä lokakuuta 31 päivään joulukuuta 1994 jaetut määrät sekä vuosineljänneksenä 1 päivästä tammikuuta 31 päivään maaliskuuta 1995 käytettävissä olevat määrät esitetään tämän asetuksen liitteessä II.
4 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä marraskuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä marraskuuta 1994.

Labels: 3
18
17